Nostalgían kallar ! Bleikur vegan pizzastaður var að opna í London og hann er geggjaður . Humble Pizza heitir staðurinn og er algjört augnakonfekt . Við erum dottin inn í allt annan tíma þar sem við sjáum panel á veggjum og í lofti – allt málað í bleikum tónum frá toppi til táar sem taka mann aftur í tímann . Hér er rólegt yfirbragð og pizzurnar eru frábærar að sögn þeirra sem hafa smakkað . En hér getur þú fengið blómkálsbotna ásamt radísum og grape ávexti sem álegg . Alltaf gaman að prófa eitthvað nýtt . Hönnun staðarins var í höndum Child Studios í London sem tókst heldur betur vel til . Það er hugsað út í hvert einasta smáatriði í þessu tilviki þar sem litlar mósaíkflísar skreyta gólfin og bleikt neonskilti tónar við aðrar innréttingar staðarins . Ef þú átt leið hjá er vert að reka inn nefið og smakka á einhverri nýjung – en staðinn má finna á 342 King´s Road , Chelsea .